«Al-Qoida» terroristik tashkilotining Yamanda faoliyat yuritadigan bo‘limi, uning jangarilari 15 nafar harbiy xizmatchini otib tashlagani to‘g‘risidagi xabarlarni rad etdi, deb xabar qilmoqda Reuters agentligi. Bundan avval, ayni axborot agentligi «Al-Qoida» jangarilari Yaman armiyasining 15 nafar harbiy xizmatchisini asirga olib, kimsasiz joyga olib borgan, so‘ngra otib tashlagani xaqida xabarlar tarqatgan edi. Reutersning ma’lum qilishicha, harbiylar oila a’zolarini ko‘rib, o‘z harbiy qismlariga fuqaro kiyimida qaytishayotgan bo‘lgan.